Պելագեա

Պելագեա Հանովա (), ռուս երգչուհի, «Պելագեա» խմբի հիմնադիրն ու մենակատարուհին։ Կատարում է ռուս ժողովրդական երգեր, ռոմանսներ և հեղինակային ստեղծագործություններ։

Կենսագրություն 
Պելագեայի մայրը՝ Սվետլանա Հանովան, նախկին ջազ-երգչուհի, ձայնը կորցնելուց հետո դարձել է թատրոնի ռեժիսոր, դասավանդել է դերասանական արվեստ Նովոսիբիրսկում։ Ներկայումս Սվետլանան դստեր խմբի պրոդյուսերն ու ռեժիսորն է։ Պելագեայի ազգանունը մոր վերջին ամուսնու ազգանունն է՝ Հանովա։

Չնայած ծնողները ցանկանում էին դստեր անունը դնել Պելագեա, սակայն զագսում գրանցել են որպես Պոլինա։ Սխալը ուղղվել է անձնագիրը տալու ժամանակ։ Պելագեա անունը կրել է երգչուհու նախատատը։

Առաջին անգամ բեմ է բարձրացել 4 տարեկանում։

Պելագեան 8 տարեկանում առանց քնությունների ընդունվել է Նովոսիբիրսկի Գլինկայի անվան պետական կոնսերվատորիային կից Նովոսիբիրսկի հատուկ երաժշտական դպրոց, դարձել է դպրոցի 25 տարվա պատմության մեջ առաջին վոկալիստ-աշակերտուհին։

Պելագեան 9 տարեկան հասակում ծանոթացել է «Կալինով Մոստ» խմբի առաջնորդ Դմիտրի Ռևյակինի հետ, ով Պելագեայի ձայնագրությունն ուղարկել է Մոսկվա՝ «Ուտրենյայա զվեզդա» հաղորդում, Յուրի Նիկոլաևը առաջարկել է նրան մասնակցել «Ուտրենյայա զվեզդա»-ի մրցույթին, որտեղ նա գրավել է առաջին հորիզոնականը և դարձել է «1996 թվականի լավագույն ժողովրդական երգի կատարող» պատվավոր կոչման կրող, ստացել 1000 դոլար՝ որպես մրցանակ։

Պելագեան 10 տարեկանում ստորագրել է պայմանագիր «Feelee Records» կազմակերպության հետ, տեղափոխվել Մոսկվա։ Սովորել է երաժշտական դպրոցում նաև երաժշտության և պարարվեստի խորացված ուսուցմամբ թիվ 1113 դպրոցում։

«Սիբիրի երիտասարդ տաղանդներ» ֆոնդի թոշակառու է։ Մասնակցել է ՄԱԿ-ի «Մոլորակի նոր անուններ» միջազգային ծրագրին։ Մասնակցել է ինչպես պաշտոնական, այնպես էլ այլընտրաքային նախագծերում։

1997 թվականին Պելագեան դարձել է Նովոսիբիրսկի պետական համալսարանի ՈՒՀԱ-ի անդամ, դարձել ամենաերիտասարդ մասնակիցը ՈՒՀԱ-ի ամբողջ պատմության մեջ, հետագայում այդ ռեկորդը գերազանցել են։

1998 թվականին Տատյանա Դյաչենկոյի հրավերով հանդես է եկել Ռուսաստանի, Գերմանիայի և Ֆրանսիայի գագաթնաժողովին։

1999 թվականի հուլիսին Մստիսլավ Ռոստրոպովիչի հրավերով մասնակցել է «Էվյանե» երաժշտական փառատոնին Եվգենի Կիսինի, Ռավի Շանկարի, Պաատ Բուրչուլադզեի, Բի Բի Քինգի հետ միասին։ Այդ ժամանակ Գալինա Վիշնեվսկայան Պելագեային անվանել է «համաշխարհային օպերային բեմի ապագա»։ Իսկ Պելագեան նշում է, որ Գալինա Վիշնեվսկայան խոր տպավորություն էր թողել իր վրա։

14 տարեկանում Պելագեան էքստեռն ավարտել է դպրոցը և ընդունվել ինստիտուտ՝ էստրադայի բաժին։ 2005 թվականին ավարտել է ինստիտուտը կարմիր դիպլոմով։

2003 թվականին մասնակցել է Սանկտ Պետերբուրգի 300-ամյակի տոնակատարությանը։

2004 թվականին նկարահանվել է «Եսենին» հեռուստահաղորդման մի դրվագում։ Դերասանուհի Դարյա Մորոզի հետ միասին մասնակցել է «Երկու աստղ» հեռուստաշոուի 3-րդ եթերաշրջանին։

Պելագեան մասնակցել է «Поле-music» մինի-փառատոնի անցկացմանը։

2009 թվականին Պելագեան հաղթել է «Չարտովայա դյուժինա» մրցանակաբաշխության «Մենակատարուհի» նոմինացիայում։ 2010 թվականին մասնակցել է Բոբի Մակֆերինի Բոբլ վոկալային օպերային։

2010 թվականին ամուսնացել է «Comedy Woman»-ի ռեժիսոր Դմիտրի Եֆիմովիչի հետ, փոխել ազգանունը, սակայն բաժանվել է նրա հետ 2012 թվականին և վերադարձրել է Հանովա ազգանունը։

2012 թվականին մասնակցել է վոկալային «Ձայն» հեռուստաշոուին որպես մարզիչ, որը թողարկվում է «Առաջին ալիք»-ով։ Մասնակցել է շոուին 3 եթերաշրջանի ընթացքում Լեոնիդ Ագուտինի, Ալեքսանդր Գրադսկու և Դիմա Բիլանի հետ։ Առաջին եթերաշրջանում
Պելագեայի սանը Էլմիրա Կալիմուլինան էր, որը գրավեց 2-րդ հորիզոնականը, 2-րդ եթերաշրջանում Պելագեայի սանը Թինա Կուզնեցովան էր, որը գրավեց 4-րդ հորիզոնականը, 3-րդ եթերաշրջանում՝ Յարոսլավ Դրոնովը, որը գրավեց 2-րդ հորիզոնականը։

Որպես մարզիչ մասնակցել է նաև Առաջին ալիքի «Ձայն։ Երեխաներ» վոկալային հեռուստաշոուին։ Նրա սան Ռագդա Հանիևան գրավել է 2-րդ հորիզոնականը։

Ինգուշետիայի ղեկավար՝ Յունուս-բեկ Եվկուրովի հանձնարարությամբ մշակույթի զարգացման երկարատև աշխատանքների համար Պելագեան ստացել է «Ինգուշեթիայի Հանրապետության վաստակավոր մշակութային գործիչ» կոչումը։ Մրցանակաբաշխությունը տեղի է ունեցել Ինգուշեթիայի Հանրապետության օրվա տոնակատարության ժամանակ՝ 2014 թվականի հուլիսի 4-ին։

2014 թվականին թողարկվել է Ալեքսանդրա Պախմուտովայի «Փայլում է անծանոթ աստղ» հեռուստաֆիլմը, որի տեքստը կարդում էր Պելագեան։

2014 թվականին հնչյունավորել է զատիկին «Մախնի կրիլոմ» մուլտֆիլմում։

2015 թվականին վերադարձել է ՈՒՀԱ, սակայն արդեն որպես ժյուրի։ 2015 թվականին դարձել է լավագույն ֆոլկ երաժիշտ։

Պելագեա խմբի կազմը 

 Պելագեա Հանովա՝ վոկալ
 Պավել Դեշուրա՝ կիթառ, բեկ-վոկալ
 Դմիտրի Զելենսկի՝ թմբուկ
 Ալեքսանդր Սավինիխ՝ բաս-կիթառ
 Անտոն Ցիպկին՝ բայան, ստեղնաշար, բեկ-վոկալ

Խմբի տեխնիկական անդամներ 
 Սվետլանա Հանովա՝ պրոդյուսեր, երգերի խոսքեր, տեղեկություն, ադմինիստացիա
 Սերգեյ Պոլուբոյարինով՝ ձայնային ռեժիսոր

Երաժիշտներ, որոնք մասնակցել են խմբի նախագծերին 
 Արթուր Սերովսկի՝ պերկուսիա
 Եվգենի Ուսցով՝ բայան
 Ալեքսանդր Դոլգիխ՝ բայան
 Վլադիմիր Բելով՝ պերկուսիա
 Պավել Պիչուգին՝ բաս
 Դմիտրի Ժդանով՝ ալտ սաքսոֆոն
 Նիկիտա Զելցեր՝ ստեղնաշար
 Դմիտրի Խոխլով՝ 2-րդ պերկուսիա
 Արտյոմ Վորոբյով՝ ակուստիկ կիթառ
 Միխայիլ Յուդին՝ պերկուսիա
 Ռոման Շելետով՝ բաս
 Վլադիմիր Բուսել՝ թմբուկ, ստեղնաշար
 Գրեբստել՝ բաս
 Դմիտրի Սիմոնոց՝ բաս
 Սերգեյ Նեբոլսին՝ պերկուսիա
 Ալեքսեյ Նեչուշկին՝ բաս

Սկավառակագրություն 
 1999 - «Լյուբո» (սինգլ)
 2003 - «Պելագեա»
 2006 - «Սինգլ» (սինգլ)
 2007 - «Աղջկա երգեր»
 2009 - «Սիբիրյան դրայվ» (համերգային DVD, CD)
 2010 - «Տրոպի»

Փաստեր 
* Պելագեան զբաղվում է յոգայով։ Նախընտրում է առանց միս սնունդը։
 Պելագեայի մասին պատմում է «Վունդերկինդ» հեռուստաֆիլմի սյուժետային գծերից մեկը (2006 թվական, սցենարի հեղինակ՝ Յուլի Սեմյոնով, ռեժիսոր՝ Իլյա Ցվետկով)

Ծանոթագրություններ

Արտաքին հղումներ 
 Պելագեա խմբի պաշտոնական էջ
 Discogs.com կայքում
 Պելագեա 
 

Ռուս երգչուհիներ
Ռուսաստանի թատերական արվեստի ինստիտուտի շրջանավարտներ
«Տրիումֆ» մրցանակի դափնեկիրներ
21-րդ դարի երգչուհիներ